Lėcius
Lė̃cius (nuo 1946 m. Gižýckas; lenk. Giżycko, vok. Lötzen, prūs. Lēcai) – miestas Varmijos Mozūruose (šiaurės rytų Lenkija) prie Negotyno ežero, Prūsų ežeryno centre. Apskrities centras. 29,7 tūkst. gyventojų (2006). Maisto pramonė (pieno, žuvų apdorojimo), baldų gamyba, laivų remontas, turizmas (didžiausias vandens turizmo centras Lenkijoje), vyksta tarptautiniai festivaliai. Yra medicinos kolegija.